Source: http://docplayer.fi/99455091-Ipm-tyokalu-maakunta-kaavoituksen-sparraajana.html
Timestamp: 2018-11-15 01:08:03+00:00
Document Index: 8580913

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

IPM-TYÖKALU MAAKUNTA- KAAVOITUKSEN SPARRAAJANA - PDF
IPM-TYÖKALU MAAKUNTA- KAAVOITUKSEN SPARRAAJANA
Download "IPM-TYÖKALU MAAKUNTA- KAAVOITUKSEN SPARRAAJANA"
1 IPM-TYÖKALU MAAKUNTA- KAAVOITUKSEN SPARRAAJANA Tiivistelmä IPM on paikkatietopohjainen monikriteerianalyysiin perustuva maankäytön mallinnusmenetelmä, joka soveltuu kunnan, seutukunnan tai maakunnan strategisen suunnittelun työkaluksi. IPM operoi Uudenmaan laajuisessa 250x250m ruutumatriisissa, jossa kuhunkin ruutuun on sidottu suuri määrä ympäristön ominaisuustietoja eli ns. sijoittumismuuttujia. Sijoittumismuuttujat voivat houkutella, rajoittaa tai kokonaan estää uuden maankäytön sijoittumisen ruutuun. Kullekin sijoittumismuuttujalle on mahdollista asettaa tarkasteltavaa strategiaa tukeva painokerroin. Mallinnuspohjainen suunnittelutyökalu antaa mahdollisuuden määrällistää ja yhteismitallistaa haluttujen muuttujien vaikutuksen uutta maankäyttöä houkuttelevana tai rajoittavana tekijänä. Miten IPM:ää hyödynnetään maakuntakaavoituksessa? Maakuntakaavoituksessa IPM-mallinnusta käytetään ensisijaisesti maankäytön vertailuvaihtoehtojen tuottamiseen. IPM:n avulla voidaan esimerkiksi testata erilaisten tulevaisuusskenaarioiden vaikutusta alue- ja yhdyskuntarakenteen kehittymiseen. Malli ei tuota valmista suunnitelmaa, vaan kulloinkin testattavan strategian alueidenkäytöllisen jalanjäljen, joka on mitattavissa, paikannettavissa ja visualisoitavissa. Mallinnus antaa mahdollisuuden tutkittavien strategioiden ominaisuuksien nopeaan muunteluun, mikä tukee suunnittelun aikana tehtävää yleispiirteistä vaikutusten arviointia. Muita mallinnuksen keskeisiä lähtökohtia ovat seudullinen liikennemalli sekä ennakoitu kasvu kerrosneliömetreinä. SOVELTUVUUSINDEKSI kuinka houkutteleva sijainti on uudelle maankäytölle ESTEET RAJOITTEET Tiedot sidottuna Uudenmaan laajuiseen 250x250m ruutumatriisiin HOUKUTTIMET IPM-monikriteerianalyysi huomioi Uudenmaan alueella olevat lukuisat ympäristön ominaisuustekijät (nk. sijoittumismuuttujat). Kunkin 250x250m tilastoruudun vetovoima uutta maankäyttöä houkuttelevana alueena määräytyy sijoittumismuuttujien ja niille asetettujen painokertoimien yhteisvaikutuksesta. 1
2 IPM-työkalu lyhyesti Mikä IPM on ja mistä se on peräisin? IPM (integrated planning model) on paikkatietopohjainen monikriteerianalyysiin perustuva maankäytön mallinnusmenetelmä, jonka WSP Sverige on kehittänyt Tukholman läänin maankäyttösuunnitelman (RUFS) laatimisen yhteydessä. Miten IPM toimii? IPM-mallin toiminta jakautuu karkeasti ottaen kolmeen vaiheeseen: 1) etsitään rakentamiseen (parhaiten) soveltuvat alueet 2) määritellään eri tyyppisten alueiden teoreettinen täydennysrakentamispotentiaali ja 3) lasketaan kuinka paljon soveltuville alueille voi sijoittua uutta maankäyttöä. IPM:ään on syötetty suuri määrä erilaisia lähtötietoja (sijoittumismuuttujia), jotka otetaan huomioon, kun työkalu etsii parhaita mahdollisia sijainteja uusille asukkaille ja työpaikoille. Sijoittumismuuttujien vaikutus uuden maankäytön houkuttimena perustuu asiantuntija-arvioihin. IPM sijoittaa ruutuihin uutta kerrosalaa niiden edullisuuden mukaisessa järjestyksessä niin kauan kun ennakoitua kasvua riittää jaettavaksi. Miten IPM-työkalua voi hyödyntää? Työkalun avulla voidaan tutkia esimerkiksi aluerakenteen optimaalisia kasvusuuntia tai eri alueiden täydennysrakentamispotentiaalia. Esimerkkejä IPM:n sovellutusmahdollisuuksista löytyy tämän esitteen sivuilta 7 9. Mitä uutta IPM tuo suunnittelutyöhön? IPM-menetelmän vahvuutena on, että sijoittumismuuttujien vaikutus maankäyttöä houkuttelevana tai rajoittavana tekijänä on mahdollista määritellä läpinäkyvästi yhteistyössä eri asiantuntijoiden kanssa. Mallinnus tuottaa sijoittumismuuttujien määrittelyjen yhteydessä tehtyihin valintoihin perustuvia maankäytön vertailuvaihtoehtoja automatisoidusti ja nopeasti. IPM:n avulla voidaan esimerkiksi testata miten rannan läheisyyden priorisoiminen vaikuttaa uuden maankäytön sijoittumiseen. Tällöin työkalussa nostetaan rannan läheisyyden painoarvoa sijoittumismuuttujana. Aluerakenteessa tapahtuneet muutokset ja niiden vaikutukset on mahdollista analysoida nopeasti erilaisin tilastotarkasteluin. IPM-työkalu ei tuota valmista suunnitelmaa, vaan sen tarkoituksena on tuottaa valittuun strategiaan pohjautuva maankäytön vertailuvaihtoehto. IPM:stä saadut tulokset toimivat keskustelualustana, kun pohditaan miten aluerakennetta kannattaa kehittää tulevaisuudessa. Työkalu antaa aikaisempaa paremmat välineet ymmärtää kasvun alueellista sijoittumista erilaisissa tulevaisuusskenaarioissa. Esimerkkikartta kuvaa monikeskittyvän kasvun mukaisen maankäytön lopputilanteen vuonna
3 IPM-työkalun toimintalogiikka Lähtötieto: Tulevaisuuden väestö- ja työpaikkaskenaariot (kunnittainen kasvu muunnettuna kerrosneliömetreiksi) Soveltuvuusindeksi Aluetypologia (minkä tyyppistä rakentamista alueella on) ja sen täydennysrakentamispotentiaali Rakentamattomien ruutujen huomioon ottaminen Määrittää kuinka suotuisa ruutu on rakentamiselle Määrittää kuinka paljon jo rakennettu ruutu voi täydentyä Määrittää kuinka paljon rakentamaton ruutu voi täydentyä Sijoittumismuuttujien painoarvojen summa on yhtä kuin tilastoruudun soveltuvuusindeksi. IPM-malli aloittaa kerrosalan sijoittamisen suurimman soveltuvuusindeksin omaavasta ruudusta. Ruuduilla on oltava käyttämätöntä rakentamispotentiaalia. Tunnistetaan erilaiset rakentamisen tyypit ja asetetaan kullekin luokalle tiivistämiskerroin. Lähtöoletuksena on, että alueen luonne ei ratkaisevasti muutu täydennysrakentamisen myötä, eli esimerkiksi pientaloalue säilyy pientaloalueena. Neliportainen vyöhykkeistö ohjaa rakentamattoman maa-alan rakentamista. Ruudun suotuisa yhdyskuntarakenteellinen sijainti esim. keskuksessa tai sen läheisyydessä mahdollistaa enemmän rakentamista. Lisäksi huomioidaan kuntakohtainen kerros- ja pientalojakauma, joka ohjaa kerrosalan jakautumista eri talotyyppeihin Lopputuote: Maankäytön sijoittumista kuvaavat tuloskartat ja -diagrammit IPM-työkalun keskeisimpiä tietosisältöjä: IPM mallintaa asunto- ja toimitilakerrosalaa, joten aivan aluksi tarvitaan tieto paljonko kasvua kerrosneliömetreinä on odotettavissa. Uudenmaan liiton tekemässä työssä tiedot ympäristön ominaisuustiedot (sijoittumismuuttujat) on sidottu 250x250m ruutumatriisiin. Tukholman läänin maankäyttösuunnitelman (RUFS) yhteydessä lähtötiedot sidottiin 100mx100m ruutuihin. Sijoittumismuuttujille annetaan arvo/painotus ja ruudun yhteenlaskettujen painotusten summana syntyy sen soveltuvuusindeksi. Lisäksi ruutumatriisiin on sidottu typologialuokitus eli tieto siitä, minkä tyyppistä rakentamista kussakin ruudussa nykyisellään on. Kullekin typologialuokalle määritetään kuinka paljon on sen teoreettinen täydennysrakentamispotentiaali. IPM mallintaa uutta maankäyttöä ruuduille soveltuvuusjärjestyksessä aloittaen ruudusta, joka on ominaisuuksiltaan vetovoimaisin uuden rakentamisen kannalta. Ruudun täytyttyä työkalu siirtyy täyttämään seuraavaa ruutua. Rakentamattomien ruutujen rakentuminen ei ole riippuvaista nykyrakenteesta, joten niiden rakentumista ohjaa niiden yhdyskuntarakenteellinen sijainti. 3
4 IPM:n toimintalogiikka, yhden esimerkkiruudun tarina Uudenmaan rakennemallityö: Hajakeskittyvän kasvun malli Uudenmaan liitto on käyttänyt IPM-työkalua Uusimaa 2050-kaavaa taustoittavan rakennemallityön yhteydessä. Työssä vertailtiin kolmea erilaista aluerakenteen kehityskulkua. Kolme rakennemallia olivat: 1. Keskittyvän kasvun malli 2. Monikeskittyvän kasvun malli 3. Hajakeskittyvän kasvun malli Kullekin rakennemallille tehtiin oma IPM-ajo, jotta päästiin vertailemaan, mitä erilaiset tulevaisuuden kehityskulut voisivat tarkoittaa Uudenmaan alue- ja yhdyskuntarakenteen kannalta. Sijoittumismuuttujien painokertoimia säädettiin kutakin ajoa varten niin, että ne ottivat huomioon kyseiseen kehityskulkuun liittyviä ominaispiirteitä ja oletuksia. Keskittyvän ja monikeskittyvän kasvun mallit perustuvat etenkin pääkaupunkiseudun ja muiden suurten keskuksien vahvaan kasvuun. Näissä malleissa mm. kestävän liikkumisen painoarvoa maankäyttöä houkuttelevana tekijänä nostettiin. Hajakeskittyvässä mallissa oletuksena oli, että suurempi osuus kasvusta sijoittuu pääkaupunkiseudun ulkopuolelle. Tässä mallissa korostettiin mm. henkilöautosaavutettavuutta. Ruudussa oleva rakentaminen on toisiaan lähellä sijaitsevia pientaloja, joten ruutu kuuluu typologialuokkaan pientaloalue. Heikon yhdyskuntarakenteellisen sijainnin takia ruudun soveltuvuusindeksi on pieni. Kuntaan on kuitenkin osoitettu kasvua pientalokerrosneliötä. Satunnainen ruutu kunnassa X Sijainti taajamaalueen reunalla Olemassa olevaa rakentamista kerrosneliömetriä Tässä hajakeskittyvän rakennemallin tarkastelussa painotetaan henkilöautosaavutettavuutta muita malleja enemmän, joten ruutu rakentuu. IPM olettaa, ettei alueen luonne merkittävästi muutu, joten sen ruutuun sijoittamat uudet kerrosneliöt ovat pientaloja. Pientaloalueen typologiakohtainen tiivistämiskerroin on 1,4 IPM-mallinnuksessa tuleva lisärakentaminen +600kem Olemassa oleva rakentaminen 1500kem Lopputulos: Lisää pientalokerrosalaa +600kem (1500kem x 1,4) Rakennemallit perustuvat erilaisiin tulevaisuuspolkuihin, joista toteutuessaan seuraisi toisistaan poikkeava aluerakenne. Esimerkkiruudun tapauksessa IPM-mallinnus sijoitti ruutuun lisää kerrosalaa, vaikka alue sijaitsi yhdyskuntarakenteen reuna-alueella. Näin tapahtui, koska IPM:llä oli kuntaan sijoitettavana pientalokerrosneliötä ja mallinnuksessa kasvua sijoitetaan niin kauan, kuin jaettavaa riittää. Kasvua jaetaan ruuduittain soveltuvuusindeksin mukaisessa suuruusjärjestyksessä. Tässä tapauksessa ruudun soveltuvuusindeksi oli tarpeeksi hyvä, jotta sille sijoittui kasvua. 4
5 IPM:n sijoittumismuuttujat ja niiden painokertoimet rakennemallissa 2 Monikeskittyvä kasvu (*) Uudenmaan liiton tekemän rakennemallityön IPMpainokertoimet on säädetty Tukholman läänin seudun kehittämissuunnitelman (RUFS) painoarvoja mukaillen. Sijoittumismuuttujien painoarvot ovat muotoutuneet asiantuntija-yhteistyössä Uudenmaan liiton järjestämissä tilaisuuksissa (mm. täydennysrakentamisen työpaja 3/2017 ja IPM-tilaisuus 9/2017). Painokertoimia on sovellettu Uusimaa-kaavan 2050 taustatyössä perustuen maakuntahallituksen syksyllä 2017 hyväksymiin kaavan suunnitteluperiaatteisiin. Kerrostalot, rivitalot ym. Pientalot Toimistotyöpaikat Palvelutyöpaikat Tilaa vaativat työpaikat Saavutettavuuteen liittyvät muuttujat Saavutettavuus asukkaan näkökulmasta, kestävät liikkumismuodot Saavutettavuus asukkaan näkökulmasta henkilöautolla Saavutettavuus työpaikkojen näkökulmasta, kestävät liikkumismuodot Saavutettavuus työpaikkojen näkökulmasta henkilöautolla Kuntien rakentamisarviot Kuntien ilmoittama asuntorakentamisalue Kuntien ilmoittama asuntorakentamisalue Kuntien ilmoittama työpaikkarakentamisalue Kuntien ilmoittama työpaikkarakentamisalue Keskusluokat monipuolisuuden mukaan Keskusluokka 1 (muodostuu Uudenmaan liiton selvityksen luokista 8 ja 7) Keskusluokka 2 (muodostuu Uudenmaan liiton selvityksen luokista 6 ja 5) Keskusluokka 3 (muodostuu Uudenmaan liiton selvityksen luokista 4 ja 3) Oleva rakenne Asemakaava-alue Asemanseutu (800m säde) Kerrosala vuonna Asutusta 300m säteellä Tilaa vaativaa työpaikkatoimintaa 300m säteellä Vesialueet Lentokentät Kaatopaikat Hautausmaat Puolustusvoimien alueet Satamat Joukkoliikenteen varikot Suuret tieliittymät Kulttuuriarvot, luontoarvot ja ekosysteemipalvelut Pohjavesialue Puistot ja urheilualueet RKY alue Natura alueet Valtakunnallinen maisema-alue Maakunnallinen kulttuurimaisema UNESCO -kohteet Luonnonsuojelualueet (sisältäen myös Helsingin ls-ohjelman alueet) Tuotannon kannalta arvokas peltoalue Maakuntakaavan virkistysalue Zonation-analyysin luontoalue Etäisyys rantaan korkeintaan 600m Virkistysalue 800 m säteellä Ympäristöhäiriöt ja suoja-alueet Tulvavaaravyöhykkeet, vuotuinen todennäköisyys 1 % Tulvavaaravyöhykkeet, vuotuinen todennäköisyys 5% Seveso -vyöhyke (laitoksesta riippuen leveys m) Puolustusvoimien varastojen suojavyöhykkeet ja Kilpilahden Liikennemelualue LAeq >55dB Lentomelualue Lden 55-60dB Lentomelualue Lden 60dB Este Ampumamelualueet LAeq 55 db:n sekä AImax 65 db Este Ydinvoimalaitoksen suojavyöhyke (*) Rakennemalli 2:n mallinnuksessa käytettyjen sijoittumismuuttujien painoarvot maankäyttöä rajoittavana ja houkuttelevana tekijänä. Maankäytön sijoittumisen kokonaan estävät muuttujat on esitetty tummanpunaisella. 5
6 Liikennejärjestelmät osana IPM-työkalua Liikenneverkkoon liittyen IPM-työkaluun syötetään kaksi keskeistä lähtötietoa: Asemanseudut ja saavutettavuusarvot (SAVU). IPM-työskentelyssä on vapaasti valittavissa kuinka suuri kerroin saavutettavuudelle sijoittumismuuttujana halutaan antaa. Sekä Tukholman seudulla että Uudellamaalla kestävä saavutettavuus on asetettu voimakkaimmaksi positiiviseksi, rakentamisen sijoittumista ohjaavaksi sijoittumismuuttujaksi. Uusimaa 2050-kaavan valmisteluvaiheessa IPM-ajoja on tehty perustuen kahteen eri lähtötilanteeseen: ensin vuoteen 2030 v0-verkon mukaisilla saavutettavuusarvoilla ja sen jälkeen vuodesta 2030 vuoteen 2050 neljän erilaisen verkon (v0, v1, v2 ja v3) mukaisilla saavutettavuusarvoilla. Liikenneverkko v3 V2:een lisättynä: Itärata (Loviisan ja Porvoon asemat), Länsiradan taajamaliikenne Lohjan keskustaan (Lohjan keskustan, Perttilän, Muijalan, Nummelan, Huhmarin ja Veikkolan asemat) KeNi-rata (Nikkilän, Talman, Ahjon ja Keravan asemat) Y-junan jatkaminen Karjaalta Hankoon Hanko- Hyvinkää radan sähköistämisen myötä, asemat Hangon ja Karjaan välillä samat kuin nykyiset Vt2 moottoritieksi Karkkilaan asti 2. vaihemaakuntakaavan asemanseutujen asemapaikkojen lisääminen nykyiselle rataverkolle: Hirvihaara, Ristikytö, Kela IPM-työssä käytetyt liikenneverkot Liikenneverkko v0 Nykyinen verkko lisättynä hankkeilla, jotka ovat jo rakenteilla tai niiden toteuttamisesta on päätös. Liikenneverkko v1 Nykyverkko lisättynä Verse-projektin* joukkoliikenneverkko v1:llä vuodelle 2030 Liikenneverkko v2 V1 lisättynä Verse-projektin joukkoliikenneyhteyksillä vuodelle 2050 täydennettynä Länsiradan kauko- ja taajamaliikenteellä. *VERSE-projekti: Verkostomainen seutu, keskukset ja joukkoliikenteen runkoverkko. Lisätietoa: keskukset_ja_runkoverkko_kalvosarja.pdf 6
7 Esimerkkejä IPM:n soveltamismahdollisuuksista: Vaikutusten arviointi Uudenmaan rakennemallityössä Rakennemallit perustuvat Uudenmaan liiton Aluetalouden skenaariot sekä väestö- ja työpaikkaprojektiot -julkaisuun. Projektiot ennakoivat väestön ja työpaikkojen määrän muutosta kunnittain vuosina Rakennemallityössä IPM-työkalun muuttujien painotuksia säädettiin siten, että kuntakohtainen kasvu sijoittui mallinnuksessa Uudenmaan alueelle kunkin rakennemallin ominaispiirteitä tukien. IPM-työkalu mallintaa kasvua, eikä se kykene huomioimaan kerrosalan vähentymistä. Kunnissa, joissa väestö vähenee, tulkinta oli, ettei mallinnettavaa kasvua ole. Eri rakennemallien mukaisen kasvun sijoittumista tarkasteltiin muun muassa saavutettavuusvyöhykkeittäin. Mallinnuksesta johdettujen karttojen ja graafien avulla aluerakenteen eroja voidaan havainnollistaa monin eri tavoin. IPM:n tuottamien tietojen pohjalta voidaan arvioida esimerkiksi maankäyttöskenaarioiden ilmastovaikutuksia, liikennesuoritteiden kehittymistä tai uuden rakentamiseen otettavan maa-alan tarvetta. Rakentamiseen otettavaa uutta maa-alaa m² per asukas tai työpaikka 2050 Rakennemalli RM1 1 Keskittyvä kasvu Rakennemalli 2 RM2 Monikeskittyvä kasvu Rakennemalli 3 RM3 Hajakeskittyvä kasvu Uuden kerrosalan sijoittuminen saavutettavuusvyöhykkeittäin kestävän liikkumisen näkökulmasta vuoteen 2050 mennessä Rakennemalli M1 1 73,7 % 9,8 % 8,2 % 2,7 % Rakennemalli M2 2 62,3 % 10,8 % 11,2 % 4,3 % Rakennemalli M3 3 53,2 % 10,3 % 12,9 % 5,7 % 0% 10% 20% 30% 40% 50% 60% 70% 80% 90% 100% I-III IV a IV b V a V b VI a VI b VII a VII b Ei vyöhykettä 7
8 Esimerkkejä IPM:n soveltamismahdollisuuksista: Täydennysrakentamispotentiaali Koko Uudenmaan kattava typologiatarkastelu on keskeinen osa IPM-mallinnusta. Typologia kuvaa millaista rakentaminen kussakin 250x250m tilastoruudussa on. Typologialuokat on tunnistettu Tukholman läänin esimerkkiä mukaillen ja siitä Uudenmaan olosuhteisiin soveltaen. Typologialuokkia on tunnistettu kymmenen erilaista: 1. Korkea umpikorttelialue 2. Korkea avokorttelialue 3. Keskikorkea avokorttelialue 4. Matala umpikorttelialue 5. Matala avoin rakenne 6. Pientaloalue 7. Alhaisen tehokkuuden pientaloalue 8. Teollisuusalue 9. Rakentamaton maa 10. Muunnettava teollisuusalue. Typologialuokkien tunnistamisen jälkeen on määritelty niiden teoreettinen täydennysrakentamispotentiaali, eli kuinka paljon kukin typologia pystyy vastaanottamaan kasvua. Lähtöoletuksena on, että alue täydentyy olemassa oleva rakentaminen huomioiden. Kun kunkin IPM-tilastoruudun rakentamistapa on tiedossa, saadaan mallinnuksen jälkeen nopeasti yleiskäsitys, että millaisilla alueilla on eniten täydennysrakentamispaineita. IPM-malliin syötettäviä lähtöoletuksia voidaan säätää sen mukaan millaisia tarkasteluita halutaan tehdä. Esimerkiksi täydennysrakentamiskerrointa on mahdollista varioida skenaariosta riippuen. Yhden typologialuokan täydennysrakentamistoteumaa pienentämällä voidaan selvittää, että millaisia kerrannaisvaikutuksia tällaisella kehityskululla olisi alue- ja yhdyskuntarakenteeseen. Täydennysrakentamiseen liittyvää työtä on helpompaa priorisoida, kun lisärakentamisen kannalta parhaiden alueiden rakentamistapa on tiedossa. IPM:n avulla voidaan selvittää millaisten alueiden täydennysrakentamiskysymysten ratkomiseminen on keskeisintä eheän yhdyskuntarakenteen näkökulmasta. Järvenpää, asemanseutu Ruudun aluetehokkuus: 0,54 Typologia: keskikorkea avokortteli Espoo, Vanttila Ruudun aluetehokkuus: 0,23 Typologia: matala avoin rakenne 8
9 Esimerkkejä IPM:n soveltamismahdollisuuksista: Kaupan ja palvelujen saavutettavuustarkastelut IPM-mallinnuksessa uusi maankäyttö sijoittuu kerrosneliöinä 250x250m ruutumatriisiin. Tämä mallinnuksessa alueellisesti sijoittuva kerrosalatieto on muunnettavissa asukkaiksi ja työpaikoiksi, kun lähtötiedoissa on huomioitu asumisen ja työpaikkojen kunnittainen väljyyskehitys. Asukas- ja työpaikkamäärät ovat keskeinen lähtötieto saavutettavuustarkasteluissa. IPM on tärkeä osa tulevaisuuden saavutettavuustarkasteluja, koska alueellisesti mallinnettu uusi maankäyttö on mahdollista muuntaa haluttujen poikkileikkausvuosien asukas- ja työpaikkamääriksi. Eräs IPM-mallinnukseen pohjautuva saavutettavuustarkastelu on Strafican kanssa yhteistyössä tehty Vähittäiskaupan saavutettavuus Uudellamaalla -selvitys, jossa on tutkittu kaupan saavutettavuuden kehitystä sekä asukkaiden että liikepaikkojen näkökulmasta. Analyysi on tehty eri liikkumismuodot huomioon ottaen. Palvelujen ja kaupan saavutettavuuden kehittyminen on tärkeä lähtötieto maakuntakaavoituksessa. Tulevaisuuden maankäyttötilanne on vahvasti kytköksissä toteutuviin liikennehankkeisiin. Tästä johtuen analyysi on porrastettu siten, että vuoteen 2030 asti ulottuva maankäyttö on mallinnettu liikenneverkolla v1, jota on laajennettu väliseen mallinnukseen sillä oletuksella, että osa liikennehankkeista toteutuu pitemmällä aikavälillä. Kartta esittää kuinka asukkaat ovat saavutettavissa vähittäiskaupan näkökulmasta kestävin kulkumuodoin (kävely, pyöräily ja joukkoliikenne) vuonna Kartta osoittaa kuinka asukassaavutettavuus paranee vähittäiskaupan näkökulmasta kaikilla kulkutavoilla. Uudenmaan liitto 2018 Lisätietoja IPM-työkalusta: Henri Jutila, erityisasiantuntija puh Iiro Grönberg, erityisasiantuntija puh Lue myös esiselvitys: Esiselvitys IPM-suunnittelumallin toimintaperiaatteista ja tietovarannoista (pdf) IPM-työkalusta on tulossa kattavampi menetelmäraportointi vuoden 2018 aikana. 9